Tatirminugrafit n tmaziɣt, tebda-d segmi bdan aselmed-is deg tesdawit acku iban-d lexṣaṣ deg tesniremt n tutlayt tuzzigt isi ara slemden, akka i bdan snulfuyen-d ayen ixuṣṣen. Di tsekla, snulfan-d tasniremt swayes selmaden meɛna ur ten-sduklen ara ar yiwen n umawal neɣ ar yiwen n usegzawal, llan yirmen yemzerwaɛen selmaden yissen deg temsirin maɛna ur d-ttwaẓrgen ara. Ddan-d kra n yirmen n tsekla deg umawal n tmaziɣt tatrart xas akken d amawal n tutlayt tamatut isedda-d ddeqs n wawalen n waṭas n taɣulin am tdamsa, tusnakt, tasnilest, tasekla, atg. Ddan-d daɣen kra deg umawal n tunuɣin n tesnukyest n BUƐMARA Kamel xas akken awalen-nni tessexdamiten tesnukyest akken ten-tessexdam tsekla d tabadut kan i yemgaraden seg taɣult ar tayeḍ, yella daɣen yiwen n warrat i deg d-ddan kra n yirmen n tsekla d yirmen n